Donderdag 24 Junie
Saterdag 26 Junie
Sondag 27 Junie
Erediens Sondag 20 Junie
Maria Coughlan (Covid)
"Laat jou geloof toe om jou die pad te wys, selfs al weet jy nie waarheen dit jou sal neem nie. GOD weet, en dit is genoeg"
Gelukkige Vadersdag aan al ons manne
Gelukkige Vadersdag aan al die pappas en oupa's. Julle is uniek en kosbaar. Dankie vir alles wat julle vir julle gesinne doen en beteken.
Terugvoer op lidmaatvraelyste
Die vraelyste wat aan lidmate uitgestuur was vorm deel van die herbeplanning van die bedieningsaksies waarmee die kerkraad tans besig is. Baie dankie aan elke gesin wat terugvoer gegee het, maar onthou as enigeen nog die vraelys wil voltooi is julle welkom om dit in te vul en aan die kerkkantoor of julle wyksleier te stuur. Elke lidmaat se insette is belangrik aangesien ons as kerkraad slegs inligting wat aan ons bekend is, kan gebruik in ons beplanning.
Die kerkraad het, tydens hul vergadering op 2 Junie, die terugvoer van die vraelyste bespreek en ons is opgewonde met die besluite wat tydens die geleentheid geneem is.
As deel van die evaluering van die vraelyste is besluit om spesifiek te kyk na hoe die verskillende ouderdomsgroepe op die vrae gereageer het. Die oefening het baie interessante resultate gelewer wat gebruik gaan word tydens ons herbeplanning.
Die volgende inligting van ons gemeente mag vir julle interessant wees:
Totale lidmate is 389 wat as volg saamgestel is:
Kleuters (0 - 6 jaar) = 25
Kinders (7 – 17 jaar) = 31
Volwassenes (18 – 40 jaar) = 74
Middeljariges (41 – 65 jaar) = 147
Bejaardes (66 jaar en ouer) = 137
Daar is 'n totaal van 198 besoekpunte in ons gemeente wat in 26 wyke ingedeel is. Uit 'n praktiese oogpunt wil ons 'n wyk beperk tot 'n maksimum van 10 besoekpunte. Daar is dus 6 wyke wat huidig vakant is. Die vul van die vakante wyksleier posisies is 'n hoë prioriteit vir die kerkraad.
Van die 198 besoekpunte aan wie vraelyste uitgestuur was het slegs 67 terugvoer gegee. Die resultate van elke vraag op die vraelys is individueel deur die kerkraad bespreek en daar is 'n besluit op elke vraag geneem, naamlik hoe/wat/ wanneer en deur wie die aktiwiteite verder geneem gaan word. Die gemeente sal op 'n gereelde basis op hoogte gehou word met die vordering van al die aktiwiteite.
Die afname in die ledetal van die gemeente die afgelope jare, tesame met die onbetrokkenheid van n groot gedeelte van ons huidige lidmate, is n groot bekommernis vir die kerkraad. Dit het n negatiewe impak op die geestelike groei en finansiële situasie van die gemeente. Die kerkraad het opnuut bevestig dat beide wyke en selgroep deel vorm van die gemeente se toekomstige bedieningsaksies.
Die kerkraad wil elke lidmaat versoek om regtig moeite te doen om aktief betrokke te raak by die aktiwiteite en ander diensaksies van die gemeente. Onthou dat my en jou God gegewe gawes en talente aan Ballito Gesinskerk toevertrou is, om hier vrug te dra.
Wynand Maartens (Kerkraadsleier)
Die Leesrooster tekste vir die 4de Sondag van Koninkrykstyd: 1 Samuel 17:(1a, 4-11, 19-23) 32-49, Psalm 9:9-20, 2 Korintiërs 6:1-13 en Markus 4:35-41.
Sondag 20 Junie—Palestynse Gebiede
Leiers, kerkleiers, jeugleiers en leiers van vrouegroepe benodig almal hope wysheid, kreatiwiteit en uithouvermoe om manière te vind vir hul lede om te ontmoet. Bid vir energie, gesondheid en krag om mekaar te midde van die pandemie te dien.
Maandag 21 Junie—Suid-Filippyne
Die streek van Bangsamoro het twee jaar gelede outonomie gekry, maar die implementering daarvan is weens Covid-19 uitgestel. Dit gee genadiglik aan kerke meer tyd om vrylik rond te beweeg. Bid dat die Here se wil in hierdie seisoen sal seëvier en dat Christene sterk in hul geloof sal staan.
Dinsdag 22 Junie—Kameroen
Die verre noorde van Kameroen is as 'n "rooi sone" gemerk weens die geweld deur Boko Haram. Dorpe in die streek is die afgelope agt jaar gedurig aangeval, met geen einde in sig nie. Bid vir beskerming vir gelowiges en dat hulle nie hul geloof sal prysgee nie.
Woensdag 23 Junie—Libanon
Die ontploffing wat amper 'n jaar gelede in die hawe van Beiroet plaasgevind het, is nog vars in almal se geheue. Die bevolking het al voorheen bomontploffings, oorloë en onrus deurgemaak, maar dit lyk asof hierdie ontploffing die breekpunt vir baie mense was. Bid vir 'n blywende oplossing vir die politieke en ekonomiese situasie in die land.
Donderdag 24 Junie—Sirië
Talle weduwees soos Rasha Ashji en Jina Baydun word afgeskeep deur hulle gemeenskappe sedert hul mans vermis geraak of in die voortslepende oorlog doodgemaak is. Hulle ly aan depressie. Bid vir Rasha, Jina en talle ander vroue wat probleme ervaar en die enigste broodwinners in hul families is.
Vrydag 25 Junie—Iran
Huwelike is onder toenemende druk weens die verslegtende ekonomie, addisionele uitdagings weens Covid-19 en talle ander vorme van druk. Gelowiges is nie immuun hierteen nie. Bid dat hulpbronne om huwelike te versterk diegene wat dit die nodigste het, sal bereik.
Saterdag 26 Junie—Turkye
Christen-vlugtelinge wat in Turkye woon, word nie toegelaat om vrylik te reis nie. Hulle kan ook nie na hul tuislande terugkeer of na Westerse lande gaan nie. Hulle voel soos gevangenes en sukkel om te oorleef. Bid vir plaaslike inisiatiewe om soveel vlugtelinge as moontlik te help.